Diari Oficial de la Generalitat Valenciana


Sumari del DOGV 4110, del 19-10-2001 (2001/9587)

RESOLUCIÓ de 29 de març del 2001, del conseller d'Obres Públiques, Urbanisme i Transports, per la qual s'aprova definitivament l'homologació modificativa i pla parcial del sector 10 de Torrent.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4110

Data del DOGV
:   19-10-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/9587


Data del document
:   29-03-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Correcció d'errades

 Descriptors 

:   * Torrent
    * pla d'urbanisme

RESOLUCIÓ de 29 de març del 2001, del conseller d'Obres Públiques, Urbanisme i Transports, per la qual s'aprova definitivament l'homologació modificativa i pla parcial del sector 10 de Torrent. [2001/Q9587]
  
Vist l'expedient relatiu a l'homologació modificativa sector 10 del Pla General de Torrent (València), i de conformitat amb els següents:
  
Antecedents de fet
  
1. El projecte es va sotmetre a informació pública mitjançant el procediment simplificat regulat en l'article 48 de la Llei Reguladora de l'Activitat Urbanística. Després del pertinent període d'exposició pública, en el qual es van presentar 13 al·legacions, es va aprovar provisionalment pel mateix òrgan en data 4 de desembre de 2000. L'expedient complet té entrada en el Registre de la Comissió Territorial d'Urbanisme de València amb data 19 de gener de 2001.
  
2. El projecte consta de memòria informativa i justificativa, plans d'informació i d'ordenació, ordenances reguladores, així com expressió gràfica suficient del resultat final de l'ordenació proposada i document annex d'homologació.
  
3. Durant la tramitació de l'expedient s'ha sol·licitat informe a la Confederació Hidrogràfica del Xúquer, i no consta fins a la data l'emissió del corresponent informe.
  
4. La Comissió Informativa de la Comissió Territorial d'Urbanisme de València, en sessió de 28 de febrer de 2001, va emetre informe relatiu al projecte que ens ocupa, i es compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
5. Torrent té el Pla General d'Ordenació Urbana aprovat definitivament pel conseller d'Obres Públiques, Urbanisme i Transports amb data 26 de gener de 1990.
  
Amb data 17 de gener de 2000, pel conseller d'Obres Públiques, Urbanisme i Transports, s'aprova definitivament la modificació número 8, edificació extensiva, l'objecte de la qual és, amb caràcter general, impedir en les zones 7 i 8 (àrees d'edificació extensiva) la proliferació de construccions d'habitatges en filera o adossats per a això es pretén prohibir la citada tipologia, i es manté la tipologia característica d'habitatges unifamiliars aïllats.
  
6. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a emetre dictamen informatiu respecte de les homologacions i plans parcials de municipis de més de 50.000 habitants, de conformitat amb el que disposa la disposició transitòria primera, punt 3, i l'article 54.2.b de la Llei Reguladora de l'Activitat Urbanística, en relació amb l'article 10.a, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana, i l'article 10 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
La dita Comissió Territorial d'Urbanisme, en sessió de 8 de març de 2001, va acordar informar favorablement l'homologació modificativa i pla parcial del sector 10 de Torrent, i elevar la proposta al conseller d'Obres Públiques, Urbanisme i Transports d'aprovar definitivament la dita homologació modificativa.
  
Fonaments de dret
  
1. La tramitació ha sigut correcta, de conformitat amb el que estableix l'article 52, en relació amb la disposició transitòria primera, apartat 2, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU) i en el punt III de la Instrucció de Planejament 1/1996, de 23 de gener de 1996, sobre l'homologació de plans d'urbanisme a la Llei Reguladora de l'Activitat Urbanística.
  
2. La documentació està completa, a l'efecte del compliment del que preceptuen els articles 27 i 28 de la LRAU i en la instrucció d'homologació.
  
3. L'objecte del projecte és l'homologació modificativa i l'ordenació detallada del sector 10 consisteix en la introducció en l'àmbit d'actuació d'un element estructural viari que discorre paral·lel al canal Xúquer-Túria, que serveix de connexió entre els sòls urbans i urbanitzable que confronten amb el sector. Això dóna lloc a l'alteració d'una sèrie de paràmetres que seran analitzats amb posterioritat. El citat element està format per la calçada de trànsit rodat, una zona verda de protecció del canal i la rotonda de connexió amb el sector 11, que inclou una superfície total de 15.688 metres quadrats.
  
Vist el que anteriorment s'ha exposat, resulta que l'homologació que ens ocupa té el caràcter de modificativa. Pel que fa a determinats paràmetres els canvis són els següents:
  
La variació en la superfície del sector es produeix com a conseqüència de la necessària inclusió dels terrenys necessaris per a l'execució del viari perimetral i les rotondes de connexió.
  
Una vegada fixat l'objecte fonamental de l'homologació, procedeix analitzar la seua incidència en el conjunt del sector, així com la de les modificacions que s'han operat en el Pla General (concretament la número 8).
  
Com a conseqüència de la citada modificació número 8, ja que se suprimeix la tipologia d'habitatges unifamiliars en filera, es produeix una reducció del nombre màxim d'habitatges edificables (que no de l'edificabilitat), que pot oscil·lar, segons la tipologia, en una pèrdua entre 409 i 475 habitatges. Açò obliga a una reordenació del sector que ofereix les dades següents en comparació amb l'ordenació vigent:
  
Com es pot observar es produeix una reducció en tots els paràmetres urbanístics aplicables al sector, si bé es compleixen els estàndards mínims exigibles establits en el Reglament de Planejament de la Comunitat Valenciana.
  
4. A la vista del quadre anterior, es comprova que es produeixen unes cessions superiors als mínims establits però inferiors a les previstes en el planejament vigent, no obstant això aquesta qüestió s'ha de posar en relació amb l'edificabilitat i la xarxa estructural que s'addiciona, cosa que es pot observar en la taula la següent:
  
En la taula precedent s'observa que la modificació proposada s'adequa al que estableix l'article 17 de l'annex al Reglament de Planejament de la Comunitat Valenciana, més quan la xarxa estructural que s'adscriu se cedeix i s'executa pel sector en qüestió.
  
5. Les determinacions contingudes en l'homologació s'ajusten al que estableix el punt II.9 de la instrucció d'homologació i es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
6. El conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva de les homologacions i plans parcials de municipis de més de 50.000 habitants, de conformitat amb el que estableix la disposició transitòria primera, punt 3, i l'article 54.2.b de la Llei Reguladora de l'Activitat Urbanística, en relació amb l'article 6.d del Reglament dels Òrgans Urbanístics de la Generalitat Valenciana.
  
Vistos els preceptes legals exposats i la resta de general i pertinent aplicació, resolc:
  
Aprovar definitivament l'homologació modificativa i pla parcial del sector 10 de Torrent.
  
La present resolució amb transcripció de les normes urbanístiques es publicarà en el Butlletí Oficial de la Província de València, sense perjuí de publicar addicionalment una ressenya en el Diari Oficial de la Generalitat Valenciana, segons disposa la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que preveuen els articles 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això sense perjudici que es puga exercitar qualsevol altre recurs que s'estime oportú.